BUSINESS INSIDER ได้รายงานว่า ร้านค้าปลีกของธุรกิจค้าปลีกยักษ์ใหญ่ยักษ์เล็กต่างๆ ในสหรัฐ กำลังจะปิดตัวในปี 2019 นี้ เป็นจำนวนเท่าไหร่
A. มากกว่า 6,100 สาขา
B. มากกว่า 7,100 สาขา
C. มากกว่า 8,100 สาขา
D. มากกว่า 9,100 สาขา
คำตอบที่ถูกต้องคือ A.  เนื่องจาก BUSINESS INSIDER ได้รายงานว่า ร้านค้าปลีกสาขามากกว่า 6,100 สาขา ของธุรกิจค้าปลีกยักษ์ใหญ่ยักษ์เล็กต่างๆ ในสหรัฐ กำลังจะปิดตัวในปี 2019 นี้ เป็นวิกฤตที่ค้าปลีกในสหรัฐเผชิญกับการต้องปิดสาขามาตลอดช่วง 2-3 ปี
 
อัตราการปิดร้านค้าปลีกสาขาที่เพิ่มสูงขึ้น ส่งผลสะเทือนอุตสาหกรรมค้าปลีกในช่วง 2-3 ปีที่ผ่านมา คาดว่าการปิดในปีนี้ 2019 ยังคงดำเนินต่อไปในระดับเดียวกันกับปีที่ผ่านมา
 
ในปี 2017 ผู้ค้าปลีกปิดร้านค้าปลีกสาขาคิดเป็นพื้นที่รวมที่ทำลายสถิติปีก่อนหน้า คือ รวมพื้นที่ร้านค้าปลีกที่ปิด 102 ล้านตารางฟุตในปี 2017 แต่ในปี 2018 ก็ทุบทำลายสถิติอีก มีการปิดร้านค้าปลีกสาขาคิดเป็นพื้นที่รวมอีก 155 ล้านตารางฟุต ตามการประมาณการโดย บริษัทอสังหาริมทรัพย์เชิงพาณิชย์ CoStar Group

ปี 2019 การปิดร้านค้าปลีกสาขาของแบรนด์ค้าปลีกต่างๆ ยังคงดำเนินต่อไป นี่คือรายชื่อของห้างฯ และร้านค้าปลีกเหล่านั้น ซึ่งในบรรดาค้าปลีกยักษ์ใหญ่ยักษ์เล็กที่กำลังจะปิดสาขาเหล่านั้น หลายแบรนด์ คนไทยไม่น้อยรู้จักคุ้นเคยดี

1. Payless ShoeSource : 2,500 สาขา
ร้านค้าปลีก Payless ShoeSource ได้ยื่นฟ้องล้มละลายในเดือนกุมภาพันธ์ที่ผ่านมา และกล่าวว่ามีแผนจะปิดสาขาทั้งหมด 2,500 แห่งเพื่อการชำระบัญชีค้าปลีกที่ใหญ่ที่สุดในประวัติศาสตร์

2. Gymboree : 805 สาขา
กลุ่ม Gymboree ยื่นขอความคุ้มครองการล้มละลายตาม Chapter 11 ในเดือนมกราคมที่ผ่านมา และกล่าวว่า บริษัทวางแผนที่จะปิดสาขากว่า 800 แห่งภายใต้ป้าย Gymboree และ Crazy 8
 
ก่อนหน้านี้ Gymboree เคยยื่นฟ้องล้มละลายเมื่อเร็วๆ นี้ เมื่อเดือนมิถุนายน 2017 และปิดร้านค้าเกือบ 400 แห่งในกระบวนการดังกล่าว
 
3. Charlotte Russe : 520 สาขา
Charlotte Russe เริ่มปิด 94 ร้านค้าสาขาในเดือนกุมภาพันธ์ หลังจากที่บริษัทได้ยื่นขอคุ้มครองการล้มละลายตาม Chapter 11 ในเดือนมีนาคมที่ผ่านมา บริษัท ประกาศว่าจะเลิกกิจการร้าน Charlotte Russe ที่เหลืออยู่ 416 แห่ง และร้าน Peek Kids 10 แห่ง
 
4. Family Dollar : 390 สาขา
Dollar Tree กล่าวเมื่อเดือนมีนาคมที่ผ่านมาว่า มีแผนจะแปลงสาขา Family Dollar ประมาณ 200 สาขาเป็นสาขา Dollar Tree และปิดสาขาเพิ่มอีก 390 สาขาภายใต้แบรนด์ Family Dollar
 
5. Shopko : 371 สาขา
Shopko ยื่นฟ้องล้มละลายในเดือนมกราคมและกล่าวว่า จะปิดร้านค้าสาขา 251 แห่ง บริษัทกล่าวในเดือนมีนาคมว่า ไม่สามารถหาผู้ซื้อสำหรับธุรกิจและจะเลิกกิจการร้านค้าที่เหลือ 120 แห่ง
 

6. Chico's : 250 สาขา
Chico's ผู้ค้าปลีกเสื้อผ้าสตรีกล่าวในเดือนมีนาคมว่า จะปิดร้านสาขาแบรนด์ Chico's 100 แห่ง, ร้านค้าปลีก White House Black Market 90 แห่ง, และร้าน Soma 60 แห่งในอีก 3 ปีข้างหน้า
 

7. Gap : 230 สาขา
Gap กล่าวเมื่อเร็วๆ นี้ว่าจะปิดร้านสาขา 230 แห่งในอีก 2 ปีข้างหน้า เนื่องจากมีรายงานว่ายอดขายสาขาเดิมของแบรนด์ลดลง 7% ในช่วงไตรมาสวันหยุดเทศกาล บริษัทยังกล่าวอีกว่าจะแยกแบรนด์ Old Navy ออกมา
 

8. LifeWay : 170 สาขา
LifeWay Christian Resources กล่าวในเดือนมีนาคมว่า บริษัทวางแผนที่จะปิดสาขาทั้งหมด 170 แห่ง บริษัทที่ตั้งอยู่ในแนชวิลล์กล่าวว่า จะยังคงจำหน่ายคัมภีร์ Bibles, หนังสือ, ผลิตภัณฑ์สำหรับเด็ก, อุปกรณ์สำหรับคริสตจักร, เพลงคริสเตียน และภาพยนตร์ในเว็บไซต์ของบริษัท
 

9. Fred's : 159 สาขา
ร้าน Discount Chain, Fred's ประกาศในเดือนเมษายนว่า จะปิดสาขา 159 แห่งภายในสิ้นเดือนพฤษภาคม
 

10. Performance Bicycle : 102 สาขา
บริษัทแม่ของ Performance Bicycle  บริษัท Advanced Sports Enterprises ยื่นฟ้องล้มละลายในเดือนพฤศจิกายนและต่อมาประกาศว่าจะปิดร้านค้าทั้งหมด 102 แห่ง
 

11. Sear : 70 สาขา
Sears Holdings ซึ่งเป็นเจ้าของ Sears และ Kmart เกิดการล้มละลายในเดือนกุมภาพันธ์ หลังจากได้ยื่นขอคุ้มครองการล้มละลายตาม Chapter 11 ในเดือนตุลาคม
 

12. Destination Maternity : 42-67 สาขา
Destination Maternity มีแผนจะปิดร้านสาขาระหว่าง 42 - 67 สาขาในปีนี้
 

13. Victoria's Secret : 53 สาขา
Victoria's Secret กล่าวว่าจะปิดสาขา 53 แห่งในปีนี้โดยอ้างว่า "ประสิทธิภาพลดลง"
 

14. Kmart : 50 สาขา
Sears Holdings ซึ่งเป็นเจ้าของ Sears และ Kmart เกิดการล้มละลายในเดือนกุมภาพันธ์ หลังจากยื่นขอคุ้มครองการล้มละลายตาม Chapter 11 ในเดือนตุลาคม
 

15. Abercrombie & Fitch : 40 สาขา
Abercrombie & Fitch กล่าวเมื่อเดือนมีนาคมที่ผ่านมาว่า มีแผนจะปิดสาขาเพิ่มอีก 40 สาขาในปีนี้ Abercrombie & Fitch ยังวางแผนที่จะเปิดสาขาใหม่ 40 แห่งรวมถึงร้าน Hollister 20 แห่ง ร้าน Abercrombie Kids 15 แห่งและสาขา Abercrombie อีก 5 แห่ง
ที่บริษัทประกาศปิดเนื่องจากมีรายงานว่า ยอดขายสาขาเดิมของแบรนด์ Abercrombie ลดลง 2% ในช่วงไตรมาสที่ 4  ร้านค้าส่วนใหญ่ที่ Abercrombie & Fitch วางแผนที่จะปิดนั้นตั้งอยู่ในสหรัฐอเมริกา บริษัทกล่าว
 


16. Bed Bath & Beyond : 40 สาขา
Bed Bath & Beyond กล่าวเมื่อเดือนเมษายนว่า มีแผนจะปิดสาขาอย่างน้อย 40 แห่งในปี 2019 และอาจจะมากกว่านี้ บริษัทยังกล่าวอีกว่าจะเปิด 15 สาขาใหม่
“เราคาดว่าจะเปิดสาขาใหม่ประมาณ 15 แห่งในปีงบประมาณ 2019 สิ่งนี้จะชดเชยกับอย่างน้อยประมาณ 40 สาขาที่เราคาดว่าจะปิด" Robyn D'Elia หัวหน้าฝ่ายการเงินและเหรัญญิก กล่าว "จำนวนที่ปิดนี้จะเพิ่มขึ้นหากเราไม่สามารถเจรจาเงื่อนไขการเช่าที่ดีกว่ากับเจ้าของสถานที่เช่าของเราได้"
 

17. Christopher & Banks : ปิด 30-40 สาขา
 

18. JCPenney : 27 สาขา
JCPenney กล่าวว่า จะปิดสาขา 27 แห่งในปี 2019 รวมถึงห้างสรรพสินค้า 18 แห่งและร้านขายผลิตภัณฑ์เกี่ยวกับบ้านและเฟอร์นิเจอร์ 9 แห่ง  ทางห้างกล่าวว่า ยอดขายสาขาเดิมลดลง 4% ในช่วงไตรมาสที่ 4
 

19. Beauty Brands : 25 สาขา
Beauty Brands ซึ่งเป็นเครือข่ายร้านเสริมสวยและสปาชื่อดังในภูมิภาค กล่าวในเดือนธันวาคมว่า บริษัทวางแผนที่จะปิดสาขา 25 แห่งในปีนี้
 

20. Henri Bendel : 23 สาขา
Henri Bendel ปิดสาขาทั้งหมดในเดือนมกราคมที่ผ่านมาหลังจากทำธุรกิจมานาน 123 ปี
 

21. Lowe's : 20 สาขา
Lowe's จะปิด 20 สาขาใน 13 รัฐในปีนี้
 

22. Z Gallerie : 17 สาขา
Z Gallerie ผู้ค้าปลีกเฟอร์นิเจอร์ และตกแต่งภายในบ้าน ยื่นฟ้องล้มละลายตาม Chapter 11 ในเดือนมีนาคมที่ผ่านมา บริษัทกล่าวว่า มีแผนจะปิดสาขา 17 แห่งใน 76 แห่งในระหว่างการปรับโครงสร้างหนี้
 

23. Walmart : 12 สาขา
Walmart กำลังปิดร้านค้าสาขาในสหรัฐอเมริกาอย่างน้อย 12 แห่งใน 9 รัฐ
ร้านค้าปลีกสาขารวมถึง Supercenters Walmart ในลาฟาแยต, ลุยเซียนา และดัลลัส เทกซัส และ Walmart Neighborhood Market Store ในแอริโซนา, แคลิฟอร์เนีย, แคนซัส, เซาท์แคโรไลนา, เทนเนสซี, เวอร์จิเนีย และวอชิงตัน
กำหนดวันปิดสำหรับสาขาส่วนใหญ่คือวันที่ 19 เมษายนนี้
 
 



24. Macy's : 9 สาขา
Macy's กำลังปิดร้านสาขาในไวโอมิง, วอชิงตัน, แคลิฟอร์เนีย, นิวยอร์ก, อินดีแอนา, แมสซาชูเซตส์, เวอร์จิเนีย และเวสต์เวอร์จิเนีย


25. J.Crew : 7 สาขา
J.Crew กำลังปิดสาขาในจอร์เจีย, เซาท์แคโรไลนา, เทนเนสซี, ลุยเซียนา, แคลิฟอร์เนีย และแคนาดา


26. Kohl's : 4 สาขา
Kohl's ปิดสาขา 4 แห่งในปีนี้ ร้านค้าปลีกสาขาที่ปิดทั้งหมดตั้งอยู่ในห้างฯ หรือใกล้กับห้างสรรพสินค้า


27. Nordstrom : 3 สาขา
Nordstrom กำลังปิดร้านค้าปลีกสาขาในฟลอริดา, เวอร์จิเนีย และโรดไอแลนด์
สาเหตุของการปิดสาขาของห้างฯ และร้านค้าปลีกทั้งยักษ์ใหญ่ยักษ์เล็กในสหรัฐเหล่านั้นอาจจะมาจากหลายสาเหตุ แต่สาเหตุที่สำคัญประการหนึ่ง น่าจะมาจากการเติบโตอย่างรวดเร็ว และการขยายตัวอย่างมากของธุรกิจอีคอมเมิร์ซในสหรัฐ ที่มี Amazon ยักษ์ใหญ่อีคอมเมิร์ซของโลก เป็นผู้นำนั่นเอง